Agogo na'ura ce ta duba lokaci, Munada a ƙalla akwai kwanaki 365 a shekara, kuma akwai sa'o'i 24 a kwana ɗaya. To idan kana so ka san yawan sa'oin da ake da su a shekara, sai ka ce kwanaki 365 sau yawan sa'oin da ake da su a kwana ɗaya wato sa'a 24. ka ga idan akai 365 sau 24 zai ba da 8,760. Wato kenan akwai sa'oi 8,760 a shekara ɗaya. To idan kuma kana so ka san yawan mintinan da ake da su a shekara. Sai ka haɗa adadin awanin shekara sau yawan mintinan da ake da su a awa ɗaya. Wato ma'ana a shekara muna da awa 8,760 kuma a kowacce awa muna da minti 60. to sai a yi 8,760 sau 60. Abin da ya ba ka shi ne adadin mintinan da suke a cikin shekara. Kuma idan ka yi za ka samu cewa akwai minti 525,600 a shekara. Haka zalika idan muka koma ga batun sakan. Ka ga dai akwai sakan sittin a kowanne minti ɗaya. To tun da mun gano yawan mintin da ake da shi a shekara, to sai mu yi adadin mintinan shekara sau adadin sakan ɗin da ke cikin minti.